**PASKAIDROJUMA RAKSTS**

**Ventspils valstspilsētas pašvaldības domes 2024. gada \_\_\_. \_\_\_\_\_ saistošajiem noteikumiem Nr. \_\_\_ “Par interešu izglītības programmu licencēšanu”**

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Pašvaldību likuma 4. panta pirmās daļas 4. punkts nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību. Ventspils pilsētas domes 2020. gada 18. septembra saistošie noteikumi Nr. 11 “Interešu un pieaugušo neformālās izglītības programmu licencēšanas kārtība” nosaka kārtību, kādā Ventspils pilsētas pašvaldība izsniedz licences interešu un pieaugušo neformālās izglītības programmu īstenošanai, kā arī kārtību, kādā licence tiek anulēta vai pagarināts tās termiņš.2022. gada 14. novembrī ir stājušies spēkā grozījumi Izglītības likuma 17. panta trešās daļas 16. punktā, izsakot to šādā redakcijā: “Pašvaldība izsniedz licences interešu izglītības un atļaujas neformālās izglītības programmu īstenošanai”. 2023. gada 13. jūlijā izdoti Ministru kabineta noteikumi Nr. 395 “Kārtība, kādā tiek izsniegtas atļaujas neformālās izglītības programmas īstenošanai”, kas nosaka kārtību, kādā tiek izsniegtas atļaujas neformālās izglītības programmas īstenošanai. Ņemot vērā minēto, saskaņā ar Pašvaldību likuma 44. panta otro daļu, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību, pašvaldībai ir nepieciešams izdot jaunus saistošos noteikumus, kas nosaka kārtību kādā izdodamas Izglītības likuma 17. panta trešās daļas 16. punktā minētās licences saskaņā ar šobrīd spēkā esošo regulējumu.Noteikumi nosaka, ka licences interešu izglītības programmu īstenošanai, kuras izsniegtas līdz šo Noteikumu spēkā stāšanās brīdim, ir derīgas līdz tajās norādītā termiņa beigām, savukārt, personas, kas saņēmušas pašvaldības licences pieaugušo neformālās izglītības programmas īstenošanai, atbilstoši Izglītības likuma pārejas noteikumu 99. punktā minētajam ir tiesīgas turpināt attiecīgās izglītības programmas īstenošanu ne ilgāk kā līdz 2024. gada 31. maijam. |
| 2. Fiskālā ietekme uz pašvaldības budžetu | Saistošajiem noteikumiem nav būtiskas fiskālās ietekmes uz pašvaldības budžetu.Saskaņā ar Ventspils valstspilsētas pašvaldības iestāžu maksas pakalpojumu cenrādī noteikto apmēru,tiks noteikta maksa par licences izsniegšanu. Ieņēmumi tiks novirzīti komisijas locekļu atlīdzības kompensēšanai.Saistošo noteikumu īstenošana būtiski neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošajiem noteikumiem ir netieša sociālā ietekme – saistošie noteikumi nodrošina iespēju Ventspils valstspilsētas iedzīvotājiem apgūt interešu izglītības programmas, nodrošinot daudzveidīgāku interešu izglītības piedāvājumu. 2022. gadā tika licencētas 17 pieaugušo neformālās un interešu izglītības programmas. 2023. gada licencētas 8 neformālās un interešu izglītības programmas.Ietekme uz uzņēmējdarbības vidi pašvaldības teritorijā – saistošie noteikumi var veicināt uzņēmējdarbības aktivitātes, jo nodrošina iespēju vadīt interešu izglītības izglītības programmas jebkurai fiziskai vai juridiskai personai, kas atbilst noteiktiem kritērijiem.Nolikuma tiesiskais regulējums attiecībā uz mērķgrupu veicinās tiesību realizēšanu un uzlabos pakalpojuma pieejamību.Ietekme uz vidi un ietekme uz iedzīvotāju veselību – nav attiecināms. |
| 4. Ietekme uz administratīvajām procedūrām un to izmaksām | Lai saņemtu licenci interešu izglītības programmu īstenošanai juridiska vai fiziska persona Izglītības pārvaldē iesniedz saistošajos noteikumos noteiktos dokumentus. Savukārt, lai saņemtu atļauju neformālās izglītības programmu īstenošanai, juridiska vai fiziska persona Izglītības pārvaldē iesniedz iesniegumu Ministru kabineta noteiktajā kārtībā. Personas iesniegumu interešu izglītības programmu īstenošanai izskata Ventspils valstspilsētas pašvaldības Interešu un neformālās izglītības programmu licencēšanas komisija saistošajos noteikumos noteiktajā kārtībā, neformālās izglītības programmu īstenošanai - Ministru kabineta noteiktajā kārtībā.Saistošo noteikumu izpilde nepaplašinās Izglītības pārvaldes uzdevumus, jo līdzšinējais normatīvo aktu regulējums jau noteica maksas par licences izsniegšanu iekasēšanas administrēšanu.Papildu administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Ņemot vērā, ka saistošo noteikumu mērķis ir interešu izglītības nodrošināšana, saistošie noteikumi izstrādāti, lai nodrošinātu Pašvaldību likuma 4. panta pirmās daļas 4. punktā minēto autonomo funkciju – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.Saistošo noteikumu īstenošanā tiks iesaistīti pašvaldības cilvēkresursi. Saistošo noteikumu izpildei nav nepieciešama jaunu institūciju izveide vai resursi.  |
| 6. Informācija par izpildes nodrošināšanu | Institūcijas, kas nodrošinās saistošo noteikumu izpildi:1. Ventspils valstspilsētas pašvaldības Interešu izglītības un neformālās izglītības programmu licencēšanas komisija;2. Ventspils valstspilsētas pašvaldības iestāde “Ventspils Izglītības pārvalde”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, Saistošo noteikumu projekts tika publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”.Sabiedrības līdzdalības veids – priekšlikumu un iebildumu izvērtēšana pēc projekta publicēšanas Pašvaldības tīmekļa vietnē www.ventspils.lv. Noteikumu projekts ir izskatīts Ventspils valstspilsētas pašvaldības :1. Izglītības komisijā 23.04.2024.2. Likumības komisijā 24.04.2024.3. Izglītības, kultūras un sporta jautājumu komitejā \_\_.\_\_2024. |

Domes priekšsēdētājs J.Vītoliņš